**Тавсифи мухтасари Лоиҳаи оид ба баланд намудани потенсиал дар самти хизматрасонии ҳаракати ҳавоӣ**

**Донор:** Донор: Ҳукумати Ҷопон тавассути Агентии ҳамкории байналмилалии Ҷопон (ҶАЙКА/JICA)

**Асоси ҳуқуқӣ:**

1. Созишнома оид ба ҳамкории техникӣ байни Ҳукумати Ҷопон ва Ҳукумати Ҷумҳурии Тоҷикистон, ки 15 феврали соли 2005 имзо гардидааст.
2. Протоколи муҳокимаи Лоиҳаи оид ба баланд намудани потенсиал дар самти хизматрасонии ҳаракати ҳавоӣ байни Тоҷикаэронавигатсия, Вазорати нақлиёти Ҷумҳурии Тоҷикистон ва Агентии ҳамкории байналмилалии Ҷопон, 4 декабри соли 2015 баимзорасида.

**Вазифаҳои лоиҳа:** Лоиҳаи оид ба баланд намудани потенсиал дар самти хизматрасонии ҳаракати ҳавоӣ лоиҳаи расмии Агентии ҶАЙКА (JICA) дар самти рушди соҳаи авиатсия дар Ҷумҳурии Тоҷикистон мебошад. Татбиқи Лоиҳа моҳи марти соли 2016 дар шаҳри Душанбе оғоз гардид.

Лоиҳа аз се Компонети асоси иборат аст: Компоненти (Натиҷаи) - 1 ба баланд бардоштани иқтидори мутахассисон дар соҳаи назорати ҳаракати ҳавоӣ мутобиқи меъёрҳои ИКАО равона гардидааст; Компоненти (Натиҷаи) - 2 баланд бардоштани сатҳи хизматрасонии назорати ҳаракати ҳавоӣ дар асоси тавсияҳои ИКАО, асосан марбут ба низоми мудирияти бехатарии парвозҳо(СУБП) ва нақшаи амалиёт дар ҳолатҳои фавқулода; ва Компоненти (Натиҷаи) - 3 бошад ба беҳтар намудани Хадамоти иттилооти аэронавигатсионӣ дар асоси тавсияҳои ИКАО равона гардидааст.

Лоиҳа интиқоли дониши техникиро тавассути ҷалби мутахассисони Ҷопонӣ дар соҳаи авиатсия ва имконияти омодасозии касбии мутахассисонро дар муассисаҳои таълимии авиатсионӣ дар давлатҳои Малайзия, Олмон ва Люксембург таъмин менамояд.

**Компоненти (Натиҷаи) - 1:** Лоиҳа интиқоли дониши техникиро аз ҷониби мутахассисони Ҷопонӣ ба мутахассисони маҳалли дар доираи фаъолияти Гурӯҳи кории – 1 таъмин менамояд. Илова бар ин, барои омузиши 18 муназзимони Назорати ҳаракати ҳавоӣ (УВД), 6 мутахассисони оид ба омузиш дар ҷои кор ва 8 тренерҳои барои омузиш дар тренажер, аз ҳисоби буҷаи Лоиҳа барои гузаштани омузиш дар Академияи Авиатсионии Малайзия (MAvA) шароит фароҳам оварда мешавад.

Таъмини намудани имитатори аэродром аз ҳисоби буҷаи Лоиҳа.

**Компоненти (Натиҷаи) - 2:** Лоиҳа интиқоли дониши техникиро аз ҷониби мутахассисони Ҷопонӣ ба мутахассисони маҳалли дар доираи фаъолияти Гурӯҳи кории – 2 таъмин менамояд. Барои 2 мутахассиси Назорати ҳаракати ҳавоӣ (УВД) Лоиҳа имкони таҳсил дар Еврокнонтрол

(EUROCONTROL) аз ҳисоби маблағи буҷаи Лоиҳа таъмин мегардад. Ғайр аз ин, Лоиҳа тайёр намудани ду мутахассисро аз ҷониби мутахассисони Ҷопони оид ба Курси базавии Идоракунии ҳолатҳои фавкуллода ба роҳ мемонад. Инчунин бозомузии ду мутахассиси дигар оид ба Системаҳои идоракунии бехатарии парвозҳо (СУБП) дар Евроконтрол (EUROCONTROL) таъмин карда мешавад.

Гузаронидани тренингҳо оид ба идоракунии бехатарии парвозҳо барои ҳамаи муназзимони Назорати ҳаракати ҳавоӣ (УВД).

**Компоненти (Натиҷаи) - 3:** Лоиҳа интиқоли дониши техникиро аз ҷониби мутахассисони Ҷопонӣ ба мутахассисони маҳалли дар доираи фаъолияти Гурӯҳи кории – 3 таъмин менамояд. Инчунин, барои таҳсил дар Махзани маълумотии САИ (EAD) барои 4 корманди Хадамоти иттилооти аэронавигатсионӣ (AIS) аз ҳисоби буҷаи Лоиҳа шароит фароҳам оварда мешавад.

Лоиҳа нақша дорад, ки чор мутахассис бояд дар Курси базавии Хадамоти иттилооти аэронавигатсионӣ (AIS) ва сохтани графикҳои авиатсионӣ таълим дода шаванд. Инчунин дар назар аст, ки ду дизайнери (роҳбарони) тартиботи парвозҳо бомуваффақият омӯзишро оид ба ПАНС-ОПС(PANS-OPS) ва омӯзиши дар ҷои кор (OJT) оид ба Идоракунии лоиҳаи парвозҳои стандарти (FPD) ба анҷом хоҳанд расонд.

Лоиҳа тайёр намудани Маҷмӯаи иттилооти аэронавигатсионии (AIP) як модели фурудгоҳро дар асоси меъёрҳои ИКАО ба нақша гирифтааст. Инчунин дар назар аст, ки Дастурамал барои Хабарнома ба ҳавонавардон (NOTAM), Гардиши иттилооти аэронавигатсионӣ (AIC) ва Маҷмӯаи иттилооти аэронавигатсионӣ (AIP) аз ҷониби чор мутахассиси омузонидашудаи Хадамоти иттилооти аэронавигатсионии дар боло зикргардида ва ду мутахассиси дар самти Идоракунии лоиҳаи парвозҳо омузонидашуда, тарҳрезӣ карда хоҳад шуд.